
KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS TARYBOS SUTIKIMŲ STEIGTI LOŠIMŲ ORGANIZAVIMO VIETĄ AR TĘSTI LOŠIMŲ ORGANIZAVIMO VEIKLĄ LOŠIMŲ ORGANIZAVIMO VIETOJE IŠDAVIMO TVARKOS APRAŠO PATVIRTINIMO

2022 m. rugsėjo 30 d. Nr. TS-261
Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos azartinių lošimų įstatymo 241 straipsnio 2 dalimi ir Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių rekomendacinių vertinimo kriterijų sąrašu, patvirtintu Lošimų priežiūros tarnybos direktoriaus 2022 m. kovo 30 d. įsakymu Nr. DIE-180 „Dėl Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių rekomendacinių vertinimo kriterijų sąrašo patvirtinimo“, Kėdainių rajono savivaldybės taryba nusprendžia:
Patvirtinti Kėdainių rajono savivaldybės tarybos sutikimų steigti lošimų organizavimo vietą ar tęsti lošimų organizavimo veiklą lošimų organizavimo vietoje išdavimo tvarkos aprašą (pridedama).



Savivaldybės meras				                     Valentinas Tamulis
















PATVIRTINTA
Kėdainių rajono savivaldybės tarybos 
2022 m. rugsėjo 30 d. sprendimu Nr. TS-261
	
KĖDAINIŲ RAJONO SAVIVALDYBĖS TARYBOS SUTIKIMŲ STEIGTI LOŠIMŲ ORGANIZAVIMO VIETĄ AR TĘSTI LOŠIMŲ ORGANIZAVIMO VEIKLĄ LOŠIMŲ ORGANIZAVIMO VIETOJE IŠDAVIMO TVARKOS APRAŠAS

1. Kėdainių rajono savivaldybės tarybos sutikimų steigti lošimų organizavimo vietą ar tęsti lošimų organizavimo veiklą lošimų organizavimo vietoje išdavimo tvarkos aprašas (toliau – Aprašas) reglamentuoja sutikimų steigti lošimų organizavimo vietą ar tęsti lošimų organizavimo veiklą lošimų organizavimo vietoje išdavimo tvarką.
2. Sprendimą dėl sutikimo steigti lošimų organizavimo vietą ar tęsti lošimų organizavimo veiklą lošimų organizavimo vietoje Kėdainių rajone priima Kėdainių rajono savivaldybės taryba. 
3. Sutikimas ar atsisakymas išduoti sutikimą įforminamas Kėdainių rajono savivaldybės tarybos sprendimu. Sprendimo projektą rengia Kėdainių rajono savivaldybės administracija (toliau – Savivaldybės administracija). 
4. Apraše vartojamos sąvokos suprantamos taip, kaip jos apibrėžtos Lietuvos Respublikos azartinių lošimų įstatyme. 
5. Lošimus turi teisę organizuoti bendrovės, gavusios licencijas organizuoti lošimus ir leidimus atidaryti automatų, bingo salonus, lošimo namus (kazino) arba gavusios licencijas organizuoti lošimus Lietuvos Respublikos azartinių lošimų įstatyme nustatyta tvarka.
6. Bendrovės, pageidaujančios steigti lošimų organizavimo vietą ar tęsti lošimų organizavimo veiklą lošimų organizavimo vietoje, Kėdainių rajono savivaldybės administracijos direktoriui pateikia:
6.1. prašymą (Aprašo priedas), kuriame nurodoma: bendrovės pavadinimas, kodas, buveinės adresas, telefono numeris, elektroninio pašto adresas, lošimų organizavimo vietos adresas, numatomų organizuoti ar organizuojamų lošimų rūšys, numatomi, esami lošimo įrenginiai, jų skaičius;
6.2. gyvenamojo namo gyvenamosios paskirties patalpų savininkų daugumos sutikimą, jei lošimų organizavimo vietą ketinama atidaryti ar steigti gyvenamajame name, kurio pirmame aukšte esančios negyvenamosios patalpos pagal namo projektą ir eksploataciją yra pritaikytos kitai veiklai ir kuris iš gatvės turi pagrindinį įėjimą, nesutampantį su įėjimu į namo laiptinę.
7. Bendrovių prašymus nagrinėja Savivaldybės administracija.
8. Jeigu prašyme išduoti sutikimą steigti lošimų organizavimo vietą ar tęsti lošimų organizavimo veiklą lošimų organizavimo vietoje ar su prašymu pateiktuose dokumentuose nurodyti neteisingi duomenys ar pateikti ne visi privalomi pateikti dokumentai ir informacija, ne vėliau kaip per 5 darbo dienas nuo prašymo išduoti sutikimą steigti lošimų organizavimo vietą ar tęsti lošimų organizavimo veiklą lošimų organizavimo vietoje gavimo dienos bendrovei pranešama apie nustatytus trūkumus ir nurodomas ne trumpesnis kaip 10 darbo dienų terminas jiems pašalinti.
9. Savivaldybės tarybos sprendimo dėl sutikimo steigti lošimų organizavimo vietą ar pratęsti lošimų organizavimo veiklą lošimų organizavimo vietoje projektas nerengiamas, jei lošimų organizavimo vietą numatoma steigti arba lošimų organizavimo veiklą tęsti lošimų organizavimo vietose, nurodytose Lietuvos Respublikos azartinių lošimų įstatymo 10 straipsnio 2 dalyje. Tokiu atveju bendrovė informuojama Savivaldybės administracijos direktoriaus raštu. 
10. Nagrinėjant bendrovių prašymus steigti lošimų organizavimo vietą yra atliekamas poveikio vertinimas pagal šiuos kriterijus:
10.1. atstumas nuo lošimų organizavimo vietos iki švietimo įstaigos turi būti ne mažesnis nei 100 m. Atstumas matuojamas nuo švietimo įstaigos naudojamo žemės sklypo ribos, kai  žemės sklypas nesuformuotas – tvoros ar kiemo pradžios, iki lošimų organizavimo vietos išorinės sienos;
10.2. atstumas nuo lošimų organizavimo vietos iki kultūros ar sveikatos priežiūros įstaigos turi būti ne mažesnis nei 100 m. Atstumas matuojamas nuo kultūros ar sveikatos priežiūros įstaigos naudojamo žemės sklypo ribos, kai  žemės sklypas nesuformuotas – tvoros ar kiemo pradžios, iki lošimų organizavimo vietos išorinės sienos;
10.3. atstumas nuo lošimų organizavimo vietos iki religinės bendruomenės ar bendrijos turi būti ne mažesnis nei 100 m. Atstumas matuojamas nuo religinės bendruomenės ar bendrijos naudojamo žemės sklypo ribos, kai  žemės sklypas nesuformuotas – tvoros ar kiemo pradžios, iki lošimų organizavimo vietos išorinės sienos;
10.4. daugumos gyventojų  sutikimas, kad jų gyvenamojo namo pirmajame aukšte būtų steigiama ar atidaroma lošimų organizavimo vieta, jei lošimų organizavimo vietą ketinama atidaryti ar steigti pirmajame gyvenamojo namo aukšte, kuriame esančios negyvenamosios patalpos pagal namo projektą ir eksploataciją yra pritaikytos kitai veiklai ir turi pagrindinį įėjimą iš gatvės pusės, nesutampantį su įėjimu į namo laiptinę.
11. Nagrinėjant lošimus organizuojančių bendrovių prašymus tęsti lošimų organizavimo veiklą lošimų organizavimo vietose yra atliekamas poveikio vertinamas pagal šiuos kriterijus:
11.1. įvertinami viešosios tvarkos nustatyti pažeidimai (jei jų yra) lošimų organizavimo vietoje, kurių skaičius per 5 metus turi būti ne didesnis nei 10 atvejų (duomenys tikrinami konkrečios lošimų organizavimo vietos adresu).
Kriterijaus vertinimui naudojami Informatikos ir ryšių departamento prie Lietuvos Respublikos vidaus reikalų ministerijos viešai prieinami duomenys (https://maps.ird.lt/map/), vertinant 5 metų laikotarpį iki prašymo užregistravimo Savivaldybės administracijoje dienos;
11.2. nustatoma, ar leidimo organizuoti lošimus galiojimo laikotarpiu nepablogėjo vietos, kurioje veikė lošimų organizavimo veikla, kriminogeninė situacija, ar buvo nustatyta administracinių nusižengimų, kurių skaičius už 5 metus turi būti ne didesnis nei 10 atvejų (duomenys tikrinami konkrečios lošimų organizavimo vietos adresu).
Kriterijaus vertinimui naudojami Informatikos ir ryšių departamento prie Lietuvos Respublikos vidaus reikalų ministerijos viešai prieinami duomenys (https://maps.ird.lt/map/), vertinant 5 metų laikotarpį iki prašymo užregistravimo Savivaldybės administracijoje dienos.
12. Kiti Savivaldybės administracijos padaliniai ir (ar) seniūnijos prireikus pagal kompetenciją privalo Savivaldybės administracijos padaliniui, nagrinėjančiam bendrovės prašymą ir atliekančiam bendrą poveikio vertinimą, ne vėliau kaip per 3 darbo dienas raštu suteikti prašomą informaciją, susijusią su konkrečios lošimų organizavimo vietos bendru poveikio vertinimu.
13. Savivaldybės administracija Savivaldybės tarybai teikia svarstyti sprendimo projektą dėl sutikimo steigti lošimo namus ar tęsti lošimų organizavimo veiklą, kai įmonė atitinka Aprašo 10 ar atitinkamai 11 punktuose nurodytus reikalavimus. 
14. Savivaldybės tarybos sprendimų projektai nerengiami ir Savivaldybės tarybos sutikimai neišduodami:
14.1. jei bendrovė per Aprašo 8 punkte nustatytą terminą nepateikia trūkstamų dokumentų ir (ar) nepašalina prašyme nustatytų trūkumų;
14.2. Aprašo 9 punkte nurodytu atveju;
14.3. jei bendrovė neatitinka Aprašo 10 ar atitinkamai 11 punkte nurodytų reikalavimų.

Kėdainių rajono savivaldybės tarybos sutikimų steigti lošimų organizavimo vietą ar tęsti lošimų organizavimo veiklą lošimų organizavimo vietoje išdavimo tvarkos aprašo patvirtinimo
priedas

[bookmark: _GoBack]_____________________________________________________________________
(buveinės pavadinimas, kodas, adresas, el. paštas, telefono numeris)

_____________________________________________________________________


Kėdainių rajono savivaldybės administracijos
direktoriui

PRAŠYMAS
IŠDUOTI (PRATĘSTI) SUTIKIMĄ STEIGTI LOŠIMŲ ORGANIZAVIMO VIETĄ

20__ m. ________ __ d.

Prašau išduoti (pratęsti) sutikimą steigti (tęsti veiklą) lošimų organizavimo vietą (-oje).
(reikiamą pabraukti)

_____________________________________________________________________________ ,

(lošimų organizavimo vietos adresas)

–––––––––––––––––––––––––––––––––––––––––––––––––––––––––––––––––––––––––––––––
(lošimų rūšys)

––––––––––––––––––––––––––––––––––––––––––––––––––––––––––––––––––––––––––––––––
(esami lošimų įrenginiai, jų skaičius)



Pranešimą norėčiau gauti el. paštu:
––––––––––––––––––––––––––––––––––
(elektroninio pašto adresas)

  KĖDAINIŲ RAJONO SAVIVALDYBĖS TARYBA     SPRENDIMAS   DĖL KĖDAINIŲ   RAJONO SAVIVALDYBĖS  TARYBOS  SUTIKIMŲ STEIGTI LOŠIMŲ  ORGANIZAVIMO VIETĄ AR TĘSTI LOŠIMŲ ORGANIZAVIMO VEIKLĄ LOŠIMŲ  ORGANIZAVIMO VIETOJE IŠDAVIMO TVARKOS APRAŠO PATVIRTINIMO     2022 m.  rugsėjo 30   d. Nr.   TS - 26 1   Kėdainiai     Vadovaudamasi Lietuvos Respublikos vietos savivaldos įstatymo 16 straipsnio 4 dalimi,  Lietuvos Respublikos azartinių lošimų įstatymo  24 1   straipsnio 2   dalimi ir Lošimų organizavimo  vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir  kriminogeninei situacijai konkrečių rekomendacinių vertinimo kriterijų sąrašu, patvirtintu Lošimų  priežiūros tarnybos direkt oriaus 2022 m. kovo 30 d. įsakymu Nr. DIE - 180 „Dėl Lošimų organizavimo  vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir  kriminogeninei situacijai konkrečių rekomendacinių vertinimo kriterijų sąrašo patvir tinimo“,  Kėdainių rajono savivaldybės taryba  nusprendžia :   Patvirtinti Kėdainių   rajono savivaldybės  tarybos  sutikimų steigti lošimų organizavimo vietą  ar tęsti lošimų organizavimo veiklą lošimų organizavimo vietoje išdavimo tvarkos aprašą  (pridedama).         Sa vivaldybės meras                               Valentinas Tamulis                                

